CELEX: 32005R1445
Language: sk
Date: 2005-09-05 00:00:00
Title: Nariadenie Komisie (ES) č. 1445/2005 z 5. septembra 2005, ktorým sa určujú vhodné kritériá hodnotenia kvality a obsah správ o kvalite štatistiky odpadov na účely nariadenia Európskeho parlamentu a Rady (ES) č. 2150/2002   (Text s významom pre EHP)

6.9.2005   
            
            
               SK
            
            
               Úradný vestník Európskej únie
            
            
               L 229/6
            
         NARIADENIE KOMISIE (ES) č. 1445/2005
   z 5. septembra 2005,
   ktorým sa určujú vhodné kritériá hodnotenia kvality a obsah správ o kvalite štatistiky odpadov na účely nariadenia Európskeho parlamentu a Rady (ES) č. 2150/2002
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 2150/2002 z 25. novembra 2002 o štatistike odpadov (1), a najmä na jeho článok 6 písm. d),
   keďže:
   
               (1)
            
            
               Podľa článku 6 nariadenia (ES) č. 2150/2002 sa od Komisie vyžaduje prijatie opatrení potrebných na vykonávanie tohto nariadenia.
            
         
               (2)
            
            
               V súlade s článkom 6 písm. d) nariadenia (ES) č. 2150/2002 by Komisia mala stanoviť vhodné kritériá hodnotenia kvality a obsah správ o kvalite podľa uvedeného nariadenia.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru pre štatistické programy, zriadeného rozhodnutím Rady 89/382/EHS, Euratom (2),
            
         PRIAJALA TOTO NARIADENIE:
   Článok 1
   1.   Kritériá hodnotenia kvality a obsah správ o kvalite, uvedené v časti 7 príloh I a II k nariadeniu (ES) č. 2150/2002 sú stanovené v prílohe k tomuto nariadeniu. Členské štáty predložia správu o kvalite v súlade s prílohou k tomuto nariadeniu.
   2.   Odsek 1 sa týka údajov poskytovaných za prvý referenčný rok 2004 a všetky nasledujúce referenčné obdobia.
   Článok 2
   Toto nariadenia nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. septembra 2005
      
         
            Za Komisiu
         
         Joaquín ALMUNIA
         
            člen Komisie
         
      
   
   
      (1)  Ú. v. ES L 332, 9.12.2002, s. 1. Nariadenie naposledy zmenené a doplnené nariadením Komisie (ES) č. 783/2005 (Ú. v. EÚ L 131, 25.5.2005, s. 38).
   
      (2)  Ú. v. ES L 181, 28.6.1989, s. 47.
   PRÍLOHA
   OBSAH SPRÁV O KVALITE A KRITÉRIÁ HODNOTENIA ŠTATISTIKY ODPADOV
   PREAMBULA K OBSAHU SPRÁVY O KVALITE
   Využívanie rôznych metód
   Podľa nariadenia (ES) č. 2150/2002 sa každý súbor údajov alebo kombinácia súborov údajov musí odoslať spolu so správou o kvalite. Nariadenie neurčuje konkrétny spôsob tvorby štatistiky odpadov. Rozdiely sa môžu vyskytovať v metódach jednotlivých krajín, v súboroch údajov jednej krajiny a dokonca aj v rámci jednotlivých súborov údajov. Spôsob hodnotenia kvality závisí od použitých metód. Na vysvetlenie používania jednotlivých metód časť I správy o kvalite obsahuje všeobecný opis údajov; identifikuje metódy a poskytuje ich prehľad. V časti II sa opisujú štandardné prvky, ktoré sa na definovanie kvality používajú v európskom štatistickom systéme.
   Štruktúra
   Správa o kvalite, ktorú majú predložiť členské štáty, musí mať štruktúru stanovenú v nižšie uvedenej kapitole „Obsah správy o kvalite“. Správa musí obsahovať aj odseky, ktoré sa neuplatňujú alebo pre ktoré chýbajú informácie, a jasný odkaz na tieto odseky.
   Revízie údajov
   V prípade revízie údajov sa k správe o kvalite musí pripojiť poznámka. V poznámke sa spresní oblasť, ktorá bola predmetom revízie, mal by sa v nej uviesť aj dôvod revízie a objasniť jej vplyv na výsledky.
   Predbežné údaje
   Poskytovanie predbežných údajov nie je v súlade s nariadením o štatistike odpadov. Ak súbor obsahuje predbežné údaje, malo by sa to zdôvodniť v časti I. Okrem toho sa musí uviesť, kedy sa budú tieto údaje revidovať.
   Hlavné agregáty
   V správe o kvalite je niekedy potrebné zhodnotiť vplyv predpokladov alebo chýb. Toto hodnotenie sa môže obmedziť na vplyv na hlavné agregáty. Pokiaľ ide o vznik odpadov, medzi hlavné agregáty patrí:
   
               —
            
            
               nebezpečný odpad vznikajúci v domácnostiach,
            
         
               —
            
            
               odpad, ktorý nie je klasifikovaný ako nebezpečný, vznikajúci v domácnostiach,
            
         
               —
            
            
               nebezpečný odpad vznikajúci v podnikoch (všetky kategórie OKEČ),
            
         
               —
            
            
               odpad, ktorý nie je klasifikovaný ako nebezpečný, vznikajúci v podnikoch (všetky kategórie OKEČ).
            
         Pokiaľ ide o spracovanie odpadov, medzi hlavné agregáty patrí:
   
               —
            
            
               nebezpečný odpad použitý ako palivo,
            
         
               —
            
            
               odpad, ktorý nie je klasifikovaný ako nebezpečný, použitý ako palivo,
            
         
               —
            
            
               spálený nebezpečný odpad,
            
         
               —
            
            
               spálený odpad, ktorý nie je klasifikovaný ako nebezpečný,
            
         
               —
            
            
               zhodnotený nebezpečný odpad,
            
         
               —
            
            
               zhodnotený odpad, ktorý nie je klasifikovaný ako nebezpečný,
            
         
               —
            
            
               zneškodnený nebezpečný odpad,
            
         
               —
            
            
               zneškodnený odpad, ktorý nie je klasifikovaný ako nebezpečný.
            
         Názov súboru
   Správa o kvalite sa poskytuje elektronicky ako dokument s názvom súboru, ktorý sa skladá z piatich častí:
   
               Správa kvalite
            
            
               2
            
            
               Hodnota: QR
            
         
               Oblasť
            
            
               5
            
            
               Hodnota: WASTE
            
         
               Kód štátu
            
            
               2
            
            
               Kód štátu pozostávajúci z dvoch znakov
            
         
               Rok
            
            
               4
            
            
               Referenčný rok (prvý referenčný rok je rok 2004)
            
         
               Revízia
            
            
               1
            
            
               Číslo revízie, nula (0) pri prvej verzii
            
         Časti názvu súboru sú oddelené podčiarnikom. Napríklad správa o kvalite z Belgicka za rok 2004 bude mať po prvej revízii názov QR_WASTE_BE_2004_1.
   OBSAH SPRÁVY O KVALITE
   Časť I:   Opis údajov
   Identifikácia:
   
               —
            
            
               štát,
            
         
               —
            
            
               referenčný rok,
            
         
               —
            
            
               súbor (-y) údajov,
            
         
               —
            
            
               dátum odoslania.
            
         Kontakt na osobu (-y) zodpovednú (-é) za kvalitu štatistiky odpadov:
   
               —
            
            
               meno,
            
         
               —
            
            
               telefónne číslo,
            
         
               —
            
            
               e-mail,
            
         
               —
            
            
               organizácia a oddelenie.
            
         Je potrebné uviesť odkaz na výnimky, ktoré sa vzťahujú na súbor údajov.
   Opis zainteresovaných strán/zdrojov použitých pri zbere údajov. Vzťah strán/zdrojov k oblastiam nariadenia o štatistike odpadov. Čo tvorí právny základ zdroja údajov? Ako sa hodnotí kontinuita?
   Všeobecný opis metód, ktoré sa používajú v rôznych častiach súboru údajov. Tento opis sa používa ako odkaz v časti II správy. K rôznym metódam patrí:
   
               —
            
            
               zisťovanie,
            
         
               —
            
            
               administratívne zdroje,
            
         
               —
            
            
               modelovanie,
            
         
               —
            
            
               iné (spresniť).
            
         Je potrebné oznámiť zmeny oproti minulému referenčnému roku spolu s hodnotením vplyvu na kvalitu údajov. Osobitná pozornosť by sa mala venovať porovnateľnosti v čase. Podrobnosti týkajúce sa porovnateľnosti sa uvedú v časti II v bode 5: Porovnateľnosť. Za prvý referenčný rok nie je potrebné uvádzať porovnateľnosť s dobrovoľným zberom údajov, pri ktorom sa používa spoločný dotazník OECD a Eurostatu o odpadoch.
   Členské štáty musia uviesť hlavné očakávané zmeny v metódach, ktoré sa majú používať v ďalšom referenčnom roku.
   Časť II:   Správa o atribútoch kvality
   1.   Relevantnosť
   Je potrebné uviesť zhrnutie vrátane opisu užívateľov a potrieb v jednotlivých krajinách.
   Členské štáty by mali uviesť stupeň úplnosti súborov údajov. Mali by identifikovať premenné a/alebo členenia požadované v nariadení o štatistike odpadov, ktoré chýbajú (napr. hodnota políčka sa v odosielanom súbore údajov zobrazí ako „M“ alebo „L“). Pri prípadoch, na ktoré sa nevzťahuje výnimka, sa vyžaduje vysvetlenie. Aj v prípade políčok s chýbajúcimi hodnotami sa musia urobiť opatrenia na odstránenie tohto nedostatku.
   2.   Presnosť
   2.1.   Výberové chyby
   Je potrebné uviesť odkaz na časť I, ktorá sa týka vymedzenia príslušnej oblasti zisťovania.
   Uvedú sa tieto informácie:
   
               —
            
            
               použitá opora výberu,
            
         
               —
            
            
               použitý systém výberu,
            
         
               —
            
            
               stratifikácia (napr. spresniť, či podľa veľkostnej skupiny, skupiny OKEČ atď.),
            
         
               —
            
            
               veľkosť výberovej vzorky: spresniť počet podnikov v populácii a počet podnikov v zisťovaní (v strate, ak je to potrebné),
            
         
               —
            
            
               variačný koeficient celkového množstva vzniknutého odpadu a členenie na štyri hlavné agregáty. Menovateľom koeficientu je celkové množstvo vzniknutého odpadu v príslušnom agregáte; sem patria straty, ktoré sa nezisťovali pomocou výberových metód. Pri zisťovaní odchýlky by sa mala vziať do úvahy miera neodpovedí,
            
         
               —
            
            
               variačný koeficient celkového množstva spracovaného odpadu a členenie na osem hlavných agregátov. Menovateľom koeficientu je celkové množstvo spracovaného odpadu v príslušnom agregáte vrátane strát, ktoré sa nezisťovali pomocou výberových metód. Pri zisťovaní odchýlky by sa mala vziať do úvahy miera neodpovedí.
            
         2.2.   Iné než výberové chyby
   2.2.1.   Chyby pokrytia:
   
               —
            
            
               k prílohe I o vzniku odpadu: opis metód (-y) použitých na dosiahnutie 100 % pokrytia,
            
         
               —
            
            
               k prílohe II o spracovaní odpadu: opis zariadení na spracovanie odpadu, ktoré sú vylúčené zo spravodajskej povinnosti, a dôvody ich vylúčenia,
            
         
               —
            
            
               opis spôsobu hodnotenia množstva odpadu z podnikov/obchodov, zahrnutého v odpade z domácností; druh metódy používanej na zistenie čistého odpadu z domácností,
            
         
               —
            
            
               opis hlavných problémov súvisiacich s nesprávnym zatriedením, s nedostatočným a nadmerným pokrytím, ktoré sa vyskytli pri zbere údajov.
            
         2.2.2.   Chyby merania:
   
               —
            
            
               Ktoré štatistické jednotky sa používajú v ktorých častiach súboru údajov? Aký je výsledok hodnotenia potenciálnych chýb pri používaní štatistických jednotiek?
            
         
               —
            
            
               Je potrebné opísať chyby v presnosti množstva: spôsob, ktorým sa vykonáva váženie a nadväzné zaznamenávanie, a validačné postupy používané na zistenie chýb pri vážení. Aký je výsledok postupov používaných na zisťovanie chýb?
            
         
               —
            
            
               Treba uviesť opis informačnej kvality nástroja na zber údajov. Napríklad v prípade výberových zisťovaní s použitím dotazníka: bol dotazník validovaný v cieľovej skupine? Pri administratívnych údajoch: existujú v spravodajských jednotkách alebo v samotnej administratíve stimuly pri plnení spravodajskej povinnosti nad vyžadovaný rámec, pod vyžadovaný rámec alebo pri omeškaní?
            
         2.2.3.   Chyby spracovania:
   
               —
            
            
               Zhrnutie krokov spracovania od zberu a tvorby štatistiky vrátane opatrení na zistenie a korigovanie chýb spracovania.
            
         
               —
            
            
               Vymenovanie zistených chýb spracovania, ich rozsah a vplyv.
            
         
               —
            
            
               Chyby kódovania kategórie odpadu, kategórie OKEČ, druhu spracovania a regiónu. Treba uviesť opis spôsobu kódovania a validačné postupy, ktoré sa používajú na zistenie chýb kódovania. Aký je výsledok postupov používaných na zisťovanie chýb?
            
         
               —
            
            
               Podiel kategórie „odpad vzniknutý v domácnostiach“, ktorý v skutočnosti pochádza z podnikov. Ako sa hodnotí toto nesprávne zatriedenie?
            
         2.2.4.   Chyby z dôvodu neodpovedí:
   
               —
            
            
               miera návratnosti na úrovni hlavných agregátov,
            
         
               —
            
            
               opis riešenia neodpovedí (jednotkových a položkových neodpovedí) pri zisťovaniach,
            
         
               —
            
            
               určenie pravdepodobného počtu chýb v dôsledku neodpovedí.
            
         2.2.5.   Chyby spôsobené modelom:
   
               —
            
            
               opis modelov, predpokladov spojených s použitím modelu, predpokladané chyby a ich riešenie,
            
         
               —
            
            
               výsledky analýzy dôvernosti,
            
         
               —
            
            
               použité zdroje (podľa opisu zdrojov v časti I).
            
         3.   Včasnosť a presnosť
   
               —
            
            
               opis kľúčových krokov pri zbere údajov v procese tvorby súborov údajov v časovom harmonograme,
            
         
               —
            
            
               opis kľúčových krokov pri spracúvaní údajov (napr. dátum začiatku a ukončenia kompletizácie, kódovania a kontroly hodnovernosti, dátum validácie a opatrení na zabránenie úniku informácií) v časovom harmonograme,
            
         
               —
            
            
               opis kľúčových krokov pri publikovaní v časovom harmonograme (napr. kedy sa počítajú, validujú a zverejňujú predbežné a podrobné výsledky).
            
         Presnosť odoslania údajov Eurostatu sa bude hodnotiť podľa nariadenia o štatistike odpadov, ktoré určuje periodicitu a lehoty na poskytnutie údajov. Akékoľvek omeškanie je potrebné zdôvodniť. Okrem toho by sa v správe malo uviesť, aké opatrenia sa prijali, aby sa omeškanie v budúcnosti neopakovalo.
   4.   Prístupnosť a jasnosť
   Je potrebné opísať národnú spravodajskú organizáciu (identifikovanú v časti I správy o kvalite):
   
               —
            
            
               politika zverejňovania štatistiky odpadov,
            
         
               —
            
            
               opatrenia a nástroje na zabezpečenie/zlepšenie jasnosti,
            
         
               —
            
            
               príslušná politika ochrany dôverných údajov.
            
         5.   Porovnateľnosť
   
               —
            
            
               Na posúdenie porovnateľnosti údajov jednotlivých krajín, získaných pomocou rôznych metodík, je potrebné objasniť vplyv obmedzení na pokrytie a presnosť údajov (na základe uvedených prvkov presnosti).
            
         
               —
            
            
               Ako sa validuje regionálna porovnateľnosť údajov o zariadeniach na spracovanie odpadu? Aká štatistická jednotka sa používa? Ako sa riešia mobilné zariadenia na spracovanie odpadu?
            
         
               —
            
            
               Je potrebné uviesť porovnateľnosť v čase: zmeny súvisiace s predchádzajúcim referenčným obdobím aj zmeny očakávané v ďalšom referenčnom období. Je potrebné spresniť zmeny v definíciách, v pokrytí alebo v metódach (uvedené v časti I). Je potrebné zhodnotiť dôsledky.
            
         6.   Zhoda
   Štatistika životného prostredia:
   
               —
            
            
               Zhoda výsledkov zverejnených v jednotlivých krajinách s údajmi oznamovanými podľa nariadenia o štatistike odpadov.
            
         Nie je potrebné oznamovať zhodu:
   
               —
            
            
               so spoločným dotazníkom OECD a Eurostatu,
            
         
               —
            
            
               s osobitnou spravodajskou povinnosťou týkajúcou sa odpadov (vozidlá po dobe životnosti, odpad z elektrických a elektronických zariadení, obaly a odpady z obalov, preprava zásielok odpadov atď.),
            
         
               —
            
            
               s oznamovaním o integrovanej prevencii znečisťovania životného prostredia,
            
         
               —
            
            
               s oznamovaním Európskej environmentálnej agentúry.
            
         Komisia (Eurostat) sa týmto bude zaoberať priamo.
   Sociálno-ekonomická štatistika:
   Členské štáty majú vyjadriť pripomienky k zhode:
   
               —
            
            
               so štatistikou obchodu,
            
         
               —
            
            
               s účtami životného prostredia a hospodárskymi účtami vrátane národných účtov,
            
         
               —
            
            
               s tvorbou štrukturálnych ukazovateľov.
            
         Pripomienky k týmto bodom by mohli obsahovať opis rozdielov pri používaní štatistických jednotiek a klasifikácií.
   7.   Zaťaženosť respondentov
   Je potrebné vypracovať hodnotenie zaťaženosti respondentov vo fyzikálnych jednotkách (čas potrebný na odpoveď) a skutočný počet respondentov. Pri administratívnych zdrojoch by sa mala zhodnotiť zaťaženosť respondentov vyplývajúca z dodatočných otázok na účely štatistiky.
   KRITÉRIÁ HODNOTENIA
   Komisia (Eurostat) zhodnotí informácie získané na základe nariadenia o štatistike odpadov podľa týchto piatich všeobecných kritérií:
   
               1.
            
            
               Úplné súbory údajov
               Úplnosť súborov údajov je určená formátom na odosielanie údajov o odpadoch [nariadenie Komisie (ES) č. 782/2005 (1)].
            
         
               2.
            
            
               Úplná správa o kvalite
               Úplnosť správy o kvalite stanovuje toto nariadenie.
            
         
               3.
            
            
               Včasnosť
               Včasné poskytnutie súborov údajov spolu so správou o kvalite stanovuje nariadenie o štatistike odpadov (do 18 mesiacov od skončenia referenčného roka).
            
         
               4.
            
            
               Správne používanie definícií a klasifikácií
               Príručka o štatistike odpadov stanovuje spoločný výklad definícií a klasifikácií.
            
         
               5.
            
            
               Uplatňovanie vhodných štatistických metód
               Nariadenie o štatistike odpadov nestanovuje žiadnu konkrétnu metódu tvorby štatistiky odpadov. Príručka o štatistike odpadov bude predstavovať usmernenie pre osvedčené postupy.
            
         Komisia (Eurostat) bude informovať osobu zodpovednú za kvalitu štatistiky odpadov v členskom štáte o výsledku hodnotenia do dvoch mesiacov od lehoty na odoslanie údajov.
   
      (1)  Ú. v. EÚ L 131, 25.5.2005, s. 26.